ไฟแนนซ์ทูเดย์
โดย...ช.ชดา
1 พ.ย. 2559

โดย...ช.ชดา
วันนี้ 10 ผู้อำนวยการอาวุโสระดับปฏิบัติการของแบงก์ชาติ จะเริ่มงานในตำแหน่งใหม่ตามการปรับโครงสร้างโดย รุ่ง มัลลิกะมาส ไปดู ฝ่ายตลาดการเงิน สายตลาดการเงิน, ดอน นาครทรรพ ดูแลฝ่ายนโยบายเศรษฐกิจการเงิน สายนโยบายการเงิน, ดารณี แซ่จู อยู่ฝ่ายกลยุทธ์สถาบันการเงิน สายนโยบายสถาบันการเงิน
สุพัฒน์พงษ์ นาวารัตน์ ดูงานฝ่ายบริหารการสื่อสารองค์กร สายยุทธศาสตร์และความสัมพันธ์องค์กร
ทรงธรรม ปิ่นโต รับงานฝ่ายทรัพยากรบุคคล สายทรัพยากรบุคคลและพัฒนาองค์กร, สมชาย เลิศลาภวศิน ไปดูแลงานสำนักงานภาคตะวันออกเฉียงเหนือ, ชนาธิป จริยาวิโรจน์ ฝ่ายส่งเสริมความรู้ทางการเงิน สายวางแผนและงบประมาณ
ธัญญนิตย์ นิยมการ ดูฝ่ายคุ้มครองผู้ใช้บริการทางการเงิน สายกำกับสถาบันการเงิน, อานุภาพ คูวินิชกุล ดูแลฝ่ายตรวจสอบ 2 สายกำกับสถาบันการเงิน และ เมทินี ศุภสวัสดิ์กุล ดูงานฝ่ายนโยบายการกำกับสถาบันการเงิน สายนโยบายสถาบันการเงิน
คอยลุ้น ผยง ศรีวณิช กรรมการผู้จัดการคนใหม่ ธนาคารกรุงไทย ย้ายห้องทำงานใหม่แล้ว จะทำงานได้สมูทและได้ใจคนกรุงไทยไหม อีกไม่นานก็รู้